มีอาการเจ็บจีดๆตรงหัวใจเป็นบางครั้งและบางครั้งก็มีอาการหัวใจเต้นแรงจนรู้สึกได้จะทำให้เราใจไม่ค่อยจะดีเคยไปตรวจคลื่นหัวใจแล้วบอกว่าปกติครับอยากทราบว่ามันเป็นเพราะอะไรครับมันจะเกี่ยวกับเส้นเลือดหัวใจตีบหรือป่าวครับ
สวัสดีค่ะ อาการเจ็บจี๊ดๆที่หัวใจดังกล่าวมานั้น อาจจะเกิดจากปัญหาเกี่ยวกับหัวใจเองเช่นหัวใจผิดจังหวะ หัวใจขาดเลือดเฉียบพลัน หัวใจวายจากสาเหตุต่างๆ ซึ่งมักเป็นปวดแบบแน่นๆตื้อๆเหมือนมีของหนักมาทับมากกว่าปวดแบบจี๊ดๆ สาเหตุอื่นๆเช่นปวดจากปลายเส้นประสาทอักเสบ กล้ามเนื้อหรือกระดูกอ่อนที่อกอักเสบ ซึ่งอาจสัมพันธ์กับการใช้งานหรือการขยับ การไปกด เป็นต้นโดยหากเคยตรวจคลื่นหัวใจแล้วปกติ ก็น่าจะบอกได้ระดับหนึ่งว่าไม่น่าจะเป็นโรคหัวใจที่ผิดปกติ แนะนำการสังเกตอาการต่อไปอย่างใกล้ชิด หากปวดแน่นอกแบบโรคหัวใจดังกล่าวไป หอบเหนื่อย นอนราบไม่ได้ ควรรีบกลับไปพบแพทย์เพื่อตรวจซ้ำ และควรงดการออกกำลังกายหนักๆทุกชนิด หากมีโรคประจำตัวควรกินยาอย่างสม่ำเสมอเพื่อควบคุมอาการให้ได้ค่ะ